भागलपुर : आइआरसीटीसी से टिकट बुक कर लिये हैं और टिकट भी कन्फर्म है, लेकिन किसी वजह से टिकट में यात्री का नाम बदलने की जरूरत पड़ती है, तो यह बदलाव आसानी से किया जा सकता है. आइआरसीटीसी ने एक नयी सुविधा लायी है, जिससे ई-टिकट में यात्री का नाम बदल सकते हैं. यह ट्रेन छूटने से 24 घंटे पहले तक कर सकते हैं. इस सुविधा का लाभ उठाने के लिए 24 घंटे पहले लिख‍ित में नाम बदलने का आवेदन देना होगा. यह टिकट यात्री के परिवार के दूसरे सदस्य को ट्रांसफर किया जा सकता है. इसमें पिता, मां, भाई, बहन, बच्चा, पत्नी या फिर पति में से किसी एक के नाम पर ही ट्रांसफर किया जा सकेगा. इलेक्ट्रॉनिक रिजर्वेशन स्ल‍िप के साथ ही जिसके नाम पर टिकट ट्रांसफर करना चाहते हैं, उसके परिवार का सदस्य होने का पहचान पत्र लाना होगा, तो इस सुविधा का फायदा मिलेगा.